Source: http://webpravo.eu/clanky/zmena-zdanovania-a-odvodoveho-zatazenia-dividend
Timestamp: 2018-04-24 22:36:02+00:00
Document Index: 9349881

Matched Legal Cases: ['§ 10', '§ 10', '§ 13', '§ 10', '§ 7', '§ 52', '§ 10', '§ 10', '§ 38', '§ 38', '§ 10', '§ 13', '§ 13', '§ 10', '§38']

Zmena zdaňovania a odvodového zaťaženia dividend – Webpravo
Home » Články » Zmena zdaňovania a odvodového zaťaženia dividend
Zaviedol sa pojem platiteľ dividend
Zvýšila sa sadzba poistného z dividend z 10% na 14%
Zvýšil sa vymeriavací základ pre odvod poistného z dividend z 60 násobku na 120 – násobok priemernej mzdy, čo malo za následok razantné zvýšenie odvodov, pretože do sumy 60 násobku priemernej mzdy sa započítali i iné príjmy / napríklad mzda /
Odvodom podliehala plná suma dividend a nie iba suma , ktorá prevýšila minimálny vymeriavací základ
Po necelom roku od prijatia tohto zákona začal štát mierne cúvať z takto vytvoreného právneho stavu , čo bolo spôsobené tým, že táto novela v spojení s novelou zákona o dani z príjmov 135/2013 Z.z., ktorá okrem iného upravila rozsah príjmov , ktoré podliehajú dani vyberanej zrážkou začala odvodom podliehať značná časť príjmov z kapitálového majetku
( najmä príjmy z hypotekárnych záložných listov čo sú dlhopisy v zmysle zákona o dlhopisoch 530/1990 Z.z.), ktoré boli dovtedy vyňaté z odvodov, pretože odvodom nepodliehajú príjmy, ktoré sa zdaňujú zrážkou § 10b ods. 4 zákona č. 580/2004 Z.z. .
Keďže táto novela zjavne nezasiahla iba drobných živnostníkov a mamičky na materskej našla sa pomerne rýchlo politická vôľa na nápravu tohto stavu.
Zmena spočívala v troch veciach
Zníženie vymeriavacieho základu pre odvod zdravotného poistenia z dividend
Nastolenie právneho vzťahu kedy sa príjmy z dlhopisov opätovne zrážajú zrážkovou daňou
Vyňatie výnosov z hypotekárnych záložných listov z príjmov zo zárobkovej činnosti a to retroaktívnou právnou úpravou.
1 Zníženie vymeriavacieho základu pre odvod zdravotného poistenia z dividend
2 Nastolenie právneho vzťahu kedy sa príjmy z dlhopisov opätovne zrážajú zrážkovou daňou
Zákon č. 463/2013 Z.z. , ktorým sa novelizoval zákon o dani z príjmov novelizoval viacero ďaľších zákonov vrátane zákona o zdravotnom poistení. Táto stručná novela sa týkala najmä dividend, konkrétne došlo k vypusteniu osobitného vymeriavacieho základu pre príjem zo zárobkovej činnosti podľa § 10b ods. 1 písm, e) ( dividendy ) a to konkrétne § 13 ods. 9 písm. c) , čím sa stali de facto i de jure dve veci
Znížil sa maximálny vymeriavací základ na 60 – násobok priemernej mzdy
Do tohto vymeriavacieho základu sa zahrňujú všetky príjmy ( napríklad zo závislej činnosti )
Ďalšie zmeny sa týkali zmeny splatnosti preddavku na poistné platiteľa dividend, kde už nie je lehota do 8 dní od vyplatenia, ale do 8 dňa po uplynutí kalendárneho mesiaca, v ktorom boli vyplatené dividendy.
V tejto súvislosti sa upravil rozsah oznamovacích povinností platiteľa poistného, ale to s touto problematikou priamo nesúvisí a jej zmyslom bolo odbremeniť platiteľa od hlásenia skutočností, ktoré i tak poisťovňa dostane od iných inštitúcií – napríklad poberanie rodičovského príspevku
V prechodných ustanoveniach sa vylúčili príjmy/výnosy z hypotekárnych záložných listov z vymeriavacieho základu príjmov zo zárobkovej činnosti podľa § 10 ods. 1 písm. c) ( príjmy z kapitálového majetku ) na účely ročného zúčtovania poistného za rok 2013.
Novelou zákona o dani z príjmov 463/2013 Z.z. bolo jednak vrátené späť zdaňovanie dlhopisov ( s výnimkou štátnych dlhopisov ) do režimu zrážkovej dane a to okrem iného úpravou znenia § 7 ods. 1 písm. h) a prechodným ustanovením § 52za ods. 5 , kde sa platiteľovi a príjemcovi výnosu umožní uzatvoriť dohodou o tom, že tento príjem bude zrážaný zrážkovou daňou, pričom takúto dohodu je nutné uzatvoriť do 28.2.2013 v opačnom prípade bude tento výnos tvoriť základ dane.
Vzhľadom na to, že príjmy u ktorých sa daň vyberá zrážkou sa nepovažujú za príjmy zo zárobkovej činnosti § 10 b ods. 4 zákona č. 580/2004 Z.z. je týmto elegantne riešené nielen zníženie administratívnej náročnosti, ale i vyňatie týchto výnosov z odvodovej povinnosti na zdravotné poistenie.
a následne novelou zákona 580/2004 Z.z. o zdravotnom poistení boli vyňaté príjmy z dlhopisov, ktoré sú súčasťou základu dane z príjmov fyzickej osoby za zdaňovacie obdobie roku 2013 ( inými slovami neboli zdaňované zrážkou ) z príjmov zo zárobkovej činnosti § 10b ods. 1 písm. c) zákona č. 580/2004 Z.z. na účely ročného zúčtovania § 38e zákona č. 580/2004 Z.z.
V prechodných ustanoveniach zákona č. 580/2004 Z.z. , konkrétne § 38e sa vylúčili príjmy/výnosy z hypotekárnych záložných listov z vymeriavacieho základu príjmov zo zárobkovej činnosti podľa § 10 ods. 1 písm. c) ( príjmy z kapitálového majetku ) na účely ročného zúčtovania poistného za rok 2013.
Okrem toho sa na účely ročného zúčtovania použijú § 13 ods. 9 v znení od 1.1.2014 – inými slovami nebude sa aplikovať osobitný vymeriavací základ pre odvod z dividend § 13 ods. 9 písm. c), ktorý platil celý rok 2013. Napriek tomu, že ide jednoznačne o retroaktivitu je pravdepodobné, že sa nik sťažovať nebude, aj keď s legislatívno-technického hľadiska to má ďaleko ku korektnému postupu. Jediný, kto bude poškodený budú zdravotné poisťovne, ktoré v obchodno-finančnom pláne už počítali s týmito príjmami.
Previous Vzor pracovnej zmluvy
Next Daňová licencia – nezákonný zásah, alebo nástroj boja proti daňovým únikom. III. časť
mar 9, 2014 at 6:18 pm
v suvislosti s novelou § 10 b ods. 4 zákona č. 580/2004 Z.z.
mam tomu rozumiet, tak, ze ak som mal vynos z dlhopisu ceskeho emitenta v 1.aj v druhom polroku 2013, ktory nebol zdaneny, nebudem platit zdravotny odvod ?
Vážený pane príjmy z hypotekárnych záložných listov sú vyňatý príjem v zmysle §38e ods.2 zákona 580/2004 Z.z. ale len pre rok 2013